JY LEES NOU Noord-Botswana (en haar bure) se mooiste
Foto: Sophia van Taak.
Op dié klassieke toer ervaar jy die skoonheid van Noord-Botswana saam met Bhejane 4x4 Adventures, asook die Caprivi in Namibië en die Victoriawaterval in Zimbabwe.
Verken die Okavangodelta, die groot riviere van die Caprivistrook en die magtige Victoriawaterval. Ons kundige gidse sal seker maak dat jy ten alle tye veilig, gevoed en gemaklik is.
Hierdie selfrytoer is van die gewildste toere wat Bhejane aanbied. Die rede is eenvoudig: Jy ervaar ’n ware Afrika-avontuur teen ’n redelike prys, en jy het geen spesiale ryvaardighede nodig nie.
Foto: Sophia van Taak
Saam reis ons van die uitgestrekte Makgadikgadipanne om die Okavangodelta en op met die Pypsteel. Ons vertoef by die geheimsinnige Tsodilo-koppies, ’n wêreldbekende rotskunskol.
Dan ry ons oos deur die Caprivi in Namibië en terug na Botswana oor die indrukwekkende Victoriawaterval in Zimbabwe. Die toer eindig met ’n bootreis op die Choberivier, waar jy ’n skemerkelkie geniet terwyl die olifante bad.
Ervaar die skoonheid van Noord-Botswana
Bhejane voorsien al die kamptoerusting, en slaan self kamp op. Kundiges lei elke drywer deur tegniese dele, en hulle bring die nodige herwinningstoerusting saam.
’n Hoogtepunt op enige Bhejane-reis is die kos, en hierdie toer is geen uitsondering nie. Jy kry elke dag drie maaltye voorberei deur ons bossjefs. Jy kan vars slaaie, potjiekos en braai verwag.. met vele ander verrassings op die spyskaart. En die koffiepot prut tot laat op die vuur.
Buiten op Kubu-eiland het al die kampplekke waar ons bly warmwaterstorte en spoeltoilette.
• Kavango- en Zambesirivier
11 dae/10 nagte (tent verblyf)
Beginpunt: Lethlakane, Botswana
Eindpunt: Kasane, Botswana
DATUMS EN KOSTE
21-30 Maart 2020:
R15 950 per volwassene; halfprys vir kinders jonger as tien
• Die dienste van ’n ervare veldgids
• Tweerigtingradio’s in alle voertuie
• Alle kamptariewe, toegangstariewe en geadverteerde aktiwiteite
• Alle tente en kamptoerusting, asook breekgoed en eetgerei
• Drie maaltye per dag, en koffie en tee elke dag
• Jou eie voertuig en brandstof
• Slaapsak, matras, kampstoele en ’n kamptafel
• Padkos en drankies
• Reisversekering en versekering vir noodontruiming (verplig)
• Jy is verantwoordelik vir grenspostariewe en padbelasting
Kontak: 044 535 9033; bookings@bhejane.com; bhejane.com